Den Vest-Sjællandske Avis, 1835-12-12
Nyeste Post-Efterretninger. Deres Majestæter Kongen og Dronningen af Belgien ere den 1ste Decbr. komne tilbage fra Paris til Lystslottet Lacken. - Prinsesse Frederikke Katharine, Fyrstinde af Montfort, Jerome Bonapartes Gemalinde og Kongen af Würtembergs Søster, er død i Stuttgard den 28de November. – De udenlandske Blade have i den sidste Tid været opfyldte med en Mængde falske Rygter, i Mangel af virkelige politiske Begivenheder. Saaledes at Konferentserne i Toplitz og Prag have havt vigtige politiske Formaal, uagtet de blot have tjent til at styrke de venskabelige Forbindelser, som allerede finde Sted imellem de østlige Magter; at en hemmelig Traktat skulde være afsluttet imellem de forenede nordamerikanske Stater og Rusland, som skulde være stilet mod Frankerige; hvilket naturligvis er en Opdigtelse; at der, var udbrudt en Opstand paa Øen Sardinien, som man dog endelig har seet sig nødt til at erklære for at være usand; hvorimod det vel er sandt at Kongen af Sardinien lader sine Krigskibe øve sig under Kontre-Admiral SerrasKommando, formodentlig med Hensyn til Misforstaaelsen imellem Kongerigerne Sardinien og Portugal. – Af Fortællingerne om Tilstanden i Grækenland kan ingen blive klog; det synes, som at Grev Armansperg har en Deel Fiender, hvilke søge at udsprede de meest foruroeligende Efterretninger fra dette Land, saaledes om en total Ruin af Finantserne, om den overordentlige Misfornøielse blandt Folket, og et truende Oprør, imedens det fra andre Sider forsikkres at der er fuldkomment godt og roeligt. Jmidlertid lader dog Kongen af Baierns Afreise midt om Vinteren over det stormfulde adriatiske Hav til Grækenland, formode at der finder nogle betænkelige Forhold Sted, og at Hs. Majestæt anseer det for at være fornødent at begive sig selv derhen for at undersøge Tingenes sande Tilstand, og træde op som sin unge Søns Raadgiver. At regiere over en Stat, som er nyelig fremgaaet af en Revolution, og er fuld af Partier, er altid vanskeligt, ligesom det i ethvert Land bliver vanskeligt at regiere naar man først lader Partieaanden tage Overhaand. Kunde man allevegne, som her i Dannemark, kjøbe Piecer for 8 til 12 sk. af hvilke man kan lære at omstøbe hele Landet i den rette Form, saa var man endda lykkelig. Overhovedet har der aldrig været saadan en Mængde af ægte Patrivter og Reformatore, som i vore Dage, saa vi maa see meget lykkelige Tider imøde; thi naar man ikke har andet at bestille og veed ikke andet at giøre eller giøre Opsigt med, saa tager man sig for at kurere paa Staten, og sætte Tingene i den paa en anden Fod. Det var en skiøn Sag med disse mange politiske Doctore, naar de bare vare enige i deres Principer; men nogle af dem ere Allopather, som ville indgive Staten store Dosis af Medicin, f. E. den Mand, som nylig har givet det Raad at lægge 2 pCt. i Afgivt paa alle Kongelige og private Obligationer, uden at betænke, at de første vilde derved tabe næsten deres hele Værdie, og de sidste blive ufortøvet opsagte til Utalliges Ruin; Andre ere derimod Homsopather, som ville ved uendelig smaae og idelig gientagne Pirrelser, hvilke nogle Ulærde holde for at være Drillerier, bringe Staten i en fuldkommen Sundheds-Tilstand. Jmidlertid kan dog den bedste Fremtid sees imøde; thi naar først alle de politiske Doktore og Projectmagere blive enige, saa vil det gaae fortreffeligt.